Hallgrímur Ólafsson leikari , sem margir þekkja sem Halla Melló og aðrir sem Tösku í þáttunum um Dóru , byrjar árið af krafti . Hann sló í gegn sem Skúli Mogensen í áramótaskaupinu þegar hann söng Purple Plane og frumsýndi svo kvikmyndina Gullregn um helgina . Myndin er byggð er á leikriti Ragnars Bragasonar sem leikstýrir einnig myndinni . Hallgrími er margt til lista lagt . Auk leiklistar og söngs getur hann líka trommað . Hann birti myndband af sér á Facebook nýverið að tromma lagið Superstition með Stevie Wonder á rafmagnstrommusett . Trommusettið var jólagjöf frá eiginkonu hans . „ Þetta er besta dót í heimi . Rosalega skemmtilegt , “ segir Halli . Þeir Siggi og Logi í Síðdegisþættinum á K100 slógu á þráðinn til Hallgríms og ræddu um áramótaskaupið , kvikmyndina Gullregn og leynda trommuhæfileika .